CELEX: 32019D1934
Language: et
Date: 2019-03-18 00:00:00
Title: Nõukogu otsus (EL) 2019/1934, 18. märts 2019, ühelt poolt Euroopa Ühenduse ja selle liikmesriikide ning teiselt poolt Korea Vabariigi vahelisele ülemaailmset tsiviilotstarbelist satelliitnavigatsioonisüsteemi (GNSS) käsitlevale koostöölepingule Bulgaaria Vabariigi, Horvaatia Vabariigi ja Rumeenia Euroopa Liiduga ühinemise arvesse võtmiseks lisatud protokolli Euroopa Liidu ja selle liikmesriikide nimel allkirjastamise kohta

22.11.2019   
               
               
                  ET
               
               
                  Euroopa Liidu Teataja
               
               
                  L 301/1
               
            
         NÕUKOGU OTSUS (EL) 2019/1934,
         18. märts 2019,
         ühelt poolt Euroopa Ühenduse ja selle liikmesriikide ning teiselt poolt Korea Vabariigi vahelisele ülemaailmset tsiviilotstarbelist satelliitnavigatsioonisüsteemi (GNSS) käsitlevale koostöölepingule Bulgaaria Vabariigi, Horvaatia Vabariigi ja Rumeenia Euroopa Liiduga ühinemise arvesse võtmiseks lisatud protokolli Euroopa Liidu ja selle liikmesriikide nimel allkirjastamise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 172 koostoimes artikli 218 lõikega 5,
         võttes arvesse Bulgaaria Vabariigi ja Rumeenia (1) ning Horvaatia Vabariigi (2) ühinemisakte, eriti nende artikli 6 lõiget 2,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Ühenduse ja selle liikmesriikide ning teiselt poolt Korea Vabariigi vaheline ülemaailmset tsiviilotstarbelist satelliitnavigatsioonisüsteemi (GNSS) käsitlev koostööleping (3) (edaspidi „leping“) allkirjastati 9. septembril 2006 (4) ja see jõustus 1. juulil 2016 (5).
                  
               
                     (2)
                  
                  
                     Bulgaaria ja Rumeenia said liidu liikmesriikideks 1. jaanuaril 2007 ning Horvaatia sai liidu liikmesriigiks 1. juulil 2013.
                  
               
                     (3)
                  
                  
                     Bulgaaria, Rumeenia ning Horvaatia ühinemisaktide artikli 6 lõike 2 kohaselt lepitakse lepinguga ühinemises kokku lepingule lisatava protokolliga (edaspidi „protokoll“). Kõnealuste ühinemisaktide artikli 6 lõike 2 kohaselt kohaldatakse sellise ühinemise suhtes lihtsustatud menetlust, mille alusel protokoll sõlmitakse liikmesriikide nimel ühehäälselt tegutseva nõukogu ja asjaomase kolmanda riigi vahel.
                  
               
                     (4)
                  
                  
                     Nõukogu andis 23. oktoobril 2006 ja 14. septembril 2012 komisjonile loa alustada läbirääkimisi asjaomase kolmanda riigiga, et sõlmida liidu ja selle liikmesriikide poolt sõlmitud rahvusvaheliste lepingute kõnealused protokollid.
                  
               
                     (5)
                  
                  
                     Läbirääkimised Korea Vabariigiga lõppesid edukalt verbaalnootide vahetusega.
                  
               
                     (6)
                  
                  
                     Protokollile tuleks alla kirjutada,
                  
               ON VASTU VÕTNUD KÄESOLEVA OTSUSE:
         
            Artikkel 1
            Ühelt poolt Euroopa Ühenduse ja selle liikmesriikide ning teiselt poolt Korea Vabariigi vahelisele ülemaailmset tsiviilotstarbelist satelliitnavigatsioonisüsteemi (GNSS) käsitlevale koostöölepingule Bulgaaria Vabariigi, Horvaatia Vabariigi ja Rumeenia Euroopa Liiduga ühinemise arvesse võtmiseks lisatud protokolli liidu ja selle liikmesriikide nimel allkirjastamiseks antakse luba, eeldusel et nimetatud protokoll (6) sõlmitakse.
         
         
            Artikkel 2
            Nõukogu eesistujal on õigus määrata isik(ud), kes on volitatud protokollile liidu ja selle liikmesriikide nimel alla kirjutama.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 18. märts 2019
            
               
                  Nõukogu nimel
               
               
                  eesistuja
               
               P. DAEA
            
         
         
            (1)  Akt Bulgaaria Vabariigi ja Rumeenia ühinemistingimuste ja Euroopa Liidu aluslepingutesse tehtavate muudatuste kohta (ELT L 157, 21.6.2005, lk 203).
         
            (2)  Akt Horvaatia Vabariigi ühinemistingimuste ning Euroopa Liidu lepingus, Euroopa Liidu toimimise lepingus ja Euroopa Aatomienergiaühenduse asutamislepingus tehtavate muudatuste kohta (ELT L 112, 24.4.2012, lk 21).
         
            (3)  ELT L 288, 19.10.2006, lk 31.
         
            (4)  Nõukogu 1. septembri 2006. aasta otsus 2006/700/EÜ ühelt poolt Euroopa Ühenduse ja selle liikmesriikide ning teiselt poolt Korea Vabariigi vahelisele tsiviilotstarbelist ülemaailmset satelliitnavigatsioonisüsteemi (GNSS) käsitlevale koostöölepingule ühenduse nimel allakirjutamise kohta (ELT L 288, 19.10.2006, lk 30).
         
            (5)  Nõukogu 6. juuni 2016. aasta otsus (EL) 2016/944 ühelt poolt Euroopa Ühenduse ja selle liikmesriikide ning teiselt poolt Korea Vabariigi vahelise ülemaailmset tsiviilotstarbelist satelliitnavigatsioonisüsteemi (GNSS) käsitleva koostöölepingu sõlmimise kohta (ELT L 157, 15.6.2016, lk 19).
         
            (6)  Protokolli tekst avaldatakse koos selle sõlmimise otsusega.